[{"text_idx": "#000000", "text": "Lautem hanesan municipio ida nebe iha potensia area turistiku nebe boot iha porte Leste ilha Timor nian. Iha area protejidu Parke National Nino Konis Santana nebe visitante sira bele ba halo trakking (lao ain ). Iha foho Paitchau visitante sira bele ba Sae foho (Hiking) sujere atu lao sae foho iha tempu bai loron tanba fatin nee namdoras no tenki uja sapatu nebe proprio ba sae foho nian(hiking boot) no rekomenda ba visitante sira atu lao ho mata dalan (Tour Guide) ruma wainhira hakarak atu sa\u2019e foho Paitchau. Foho Paitchau ne\u2019e identifika ona hanesan sitiu istoriku tanba Gerrileiru Falintil sira uza no okupa fatin nee durante resistensia hasoru okupasaun indonesia."}, {"text_idx": "#000001", "text": "Ira Lalaro konhesidu hanesan lagoa nebe boot liu iha Timor ho nia luan be nalihun kuaze 406 kilometru kuadradu nebe atrai tebes vizitante lokal no mos domestiku sira atu vizitante sitiu nee. Visitante lokal iha fim da semana iha tempu bai loron sempre ba kail ikan i tunu no mos halo piknik iha sitiu refere hodi hetan anin fresku lagoa nian no koko sabor ikan fresku husi lagoa."}, {"text_idx": "#000002", "text": "Ilha de Jaco hanesan ilha protejidu iha Timor tanba bandu vizitante sira atu bele ba kasa animal fuik no mos taa ai horis iha ilha refere. Ilha Jaco iha tasi been nebe mos kuaze halo ita matan hare hetan tasi ninin nia klean tanba tasi been nebe mos tanba menus liu hetan pollusaun. Ilha jaco atrai tebes turista lokal no mos international hodi visita tanba bele luku (snorkling) iha fatin refere. Ba lukudor sira nebe uja aparelu (Scuba gear) iha fim de semana sira mai luku tanba hakarak hare biodiversidade tasi okos nian."}, {"text_idx": "#000003", "text": "Praia Valu sitiu ba nani no luku nebe diak tebes nudar alternative ba vizitante hirak nebe mak hakarak hakmatek no senti anin fresku iha fim da semana no loron feriadu passa tempu ho familia. Praia Valu sempre inunda ho vizitante iha loron 1 fulan Dezembro kada tinan. Praia Valu mos iha restourante no uma ba bainaka/vizitante guest house Valu-Sere."}, {"text_idx": "#000004", "text": "Praia Com fatin furak ba Vizitante nebe gosta atu nani, Luku tasi(Snorkling), Luku tasi ho aparelu (Scuba diving) no mos sai hanesan fatin ba vizitante sira hodi deskansa iha kalan see karik halo peseiu ho transporte privadu no hili dalan liu husi Lautem \u2013 Com. Praia Com iha guest house lubuk ida iha tasi ninin nebe furak ho hamaluk ita ho laloran tasi nia lian iha kalan halo vizitante sira nia deskansa furak liu halo sira senti hanesan iha paraisu ida ne\u2019ebe furak iha tempu kalan."}]